רונן רובינשטיין

רונן רובינשטיין (באנגלית: Ronen Rubinstein; נולד ב-) הוא שחקן ישראלי-אמריקאי, פעיל סביבתי והזמר הראשי של להקת הרוק "Nights in Stereo". הוא ידוע בעיקר בתפקידיו כ טי. קיי סטראנד בסדרה "מוקד 911: טקסס", מאט ווב בסדרה "סיפורי אימה אמריקאים", שניהם נוצרו על ידי ראיין מרפי. 

 ראשית חייו 
רובינשטיין נולד ברחובות, ישראל, בנם של מהגרים יהודים רוסים מהרפובליקה הסובייטית הסוציאליסטית הקזחית, חלק ממה שהייתה אז ברית המועצות (כיום קזחסטן). אביו, רופא שיניים שהחליט לעזוב את ישראל כשילדיו היו קטנים. כשרובינשטיין היה בן חמש, הוא עבר עם הוריו ואחותו הגדולה לארצות הברית, שם גדל ברובע סטטן איילנד בניו יורק. בראיון אמר רובינשטיין שהוא הרגיש כמו אאוטסיידר שגדל כמהגר, לקח שיעורי אנגלית כשפה שנייה והתקשה להסתגל לתרבות האמריקאית.

הוא התוודע למשחק בשנתו השנייה בתיכון כאשר היועצת שלו הציעה לו לנסות תיאטרון כסוג של טיפול ובריחה ממגפת האופיואידים בשכונתו. רובינשטיין הצהיר: "משחק אכן הציל את חיי. העתיד שלי לא נראה נהדר. המשחק נתן לי בסיס לעמוד עליו, זה נתן לי משמעת והתאהבתי בו". הוא עבד לזמן קצר כעוזר במרפאת השיניים של אביו, אך בחר שלא ללכת בעקבותיו ולהיות רופא. לאחר שלמד בבית הספר התיכון ניו דורפ (אנ'), הוא החליט להמשיך בקריירת משחק וסיים את לימודיו  בדרמה וקולנוע בתוכנית בת שנה באקדמיה לקולנוע של ניו יורק (אנ').

בדצמבר 2023 קיבל רובינשטיין תואר כבוד מאקדמיית הקולנוע של ניו יורק ונשא את נאום הסיום.

 קריירה 
בגיל 16, רובינשטיין כתב את סרטו הקצר הראשון שלימים ביים, הפיק ושיחק בו. הסרט עוקב אחר צעיר יוצא מלחמת וייטנאם שנאבק בהפרעת דחק פוסט טראומטית לאחר שחזר לחייו האזרחיים.

בשנת 2011 הוא עשה את הופעת הבכורה שלו על המסך בגיל 17 בתור מורד מתבגר בשם גנגסטה בסרט הדרמה הפסיכולוגית "מורה מחליף " בכיכובם של בריאן קראנסטון, אדריאן ברודי וג'יימס קאן.

בשנתו האחרונה בתיכון, רובינשטיין קיבל תפקיד ראשי בסרט "It Felt Like Love" , סרט התבגרות של אלייזה היטמן שצולם בקלוז אפ אינטימי עם דיאלוג מינימלי. הסרט הוקרן בבכורה בפסטיבל סאנדנס ב-2013. הוא גילם את סמי, נער קולג' קשוח משכונת פועלים בברוקלין, שתואר על ידי הניו יורק טיימס כ"ילד רע מעשן גראס, צופה בפורנוגרפיה, שהבוז שלו לנשים חזק כמו הפרומונים שלו". הסרט קיבל מועמדות לצילום הטוב ביותר בפרס אינדיפנדט ספיריט, כמו גם מועמדויות בפרס גות'הם.

בשנה שלאחר מכן, הוא לוהק לתפקיד הראשי בסרט "Some Kind of Hate", בו גילם קורבן מופנם צעיר של בריונות חמורה. הוא גם הופיע בסרט דרמה אחר של פסטיבל הסרטים סאנדנס, "Jamie Marks Is Dead", בכיכובם של קמרון מונאהן וליב טיילר.

בשנת 2015, רובינשטיין שיחק בעונה השלישית של הסדרה של נטפליקס "כתום זה השחור החדש" מה שהביא לו הכרה.

רובינשטיין מככב בקליפ של CeCe ל"Broke AF" (2017).

בשנת 2018, הוא הופיע בתור עצמו בסרט התיעודי "טיילר שילדס: פרובוקטור".

בשנת 2020, הוא כיכב ככבאי הומוסקסואל בגלוי אשר נגמל מהתמכרות לאופיואידים טיילר קנדי "TK" סטרנד בסדרת פוקס "מוקד 911: טקסס" של ראיין מרפי, לצד רוב לאו, המגלם את קפטן אוון סטרנד, אביו של וליב טיילר. הסדרה זכתה לשבחים על קו עלילה הומוסקסואלי בין-גזעי ודמויות מגוונות, כמו כבאית מוסלמית לובשת חיג'אב וכבאי טרנסג'נדר שחור (בגילומו של השחקן הטרנסג'נדר בריאן מייקל סמית').

בשנת 2021, רובינשטיין הצטרף לצוות השחקנים של "סיפורי אימה אמריקאים" של ראיין מרפי.

בינואר 2022 הכריז רובינשטיין על יציאת הסינגל הראשון "Open Door" של להקתו Nights in Stereo שהקים עם רודריגו ר. רודארטה וג'ון שואר. בקיץ 2022, הלהקה הכריזה על הסינגל השני שלה "Underwater".

 חיים אישיים 
רובינשטיין יצא כביסקסואל בראיון לוראייטי באפריל 2021.

ב-14 באוגוסט 2022, הוא נישא לשחקנית הקנדית ג'סיקה פארקר קנדי בטקס יהודי קטן בחווה בקלגרי, אלברטה, קנדה, חודשיים לאחר אירוסיהם בפורטופינו שבריביירה האיטלקית. הם התחילו לצאת בשנת 2017.הם גרים יחד בלוס אנג'לס, קליפורניה. הם קיבלו את פני ילדם הראשון, בויד פארקר-רובינשטיין, ב-29 בספטמבר 2024.

שפת האם שלו היא רוסית, ואילו עברית ואנגלית הן השפה השנייה והשלישית שלו, בהתאמה.

בשנת 2020, רובינשטיין עבר מפסקטריאניזם לטבעונות. הוא תומך בזכויות להט"ב. הוא הציל ואימץ שני פיטבולים, בשם ספוט ופרש. 

 פילמוגרפיה 
 קולנוע 
שנהסרטתפקידהערות2011מורה מחליףגנגסטה2013It Felt Like LoveסמיSomething in the Wayג'יימס מאנינגסרט קצר
גם במאי, תסריטאי, מפיק וערך2014Jamie Marks Is Deadרוני2015CondemnedדנטהSome Kind of Hateלינקולן טאגרט2017Smartassניק2018סוף התיכון (אנ')מייק2019Bushwick Beatsבני2020אין לאן לברוח (אנ')אלכסיי קוסלובSmiley Face Killersג'ייק גרהאם

 טלוויזיה 
שנה סדרה תפקיד הערות 2015 כתום זה השחור החדש נתן פרק: "A Tittin' and a Hairin'" 2016 Dead of Summer אלכס פאוול תפקיד ראשי; 10 פרקים2020Acting for a Causeהוריישו2 פרקים 2020–2025 מוקד 911: טקסס טיילר קנדי "TK" סטרנד תפקיד ראשי (5 עונות); 72 פרקים 2021 סיפורי אימה אמריקאים מאט ווב פרק: "BA'AL"

 קישורים חיצוניים 

 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:טבעונים אמריקאים
קטגוריה:פעילי איכות הסביבה אמריקאים
קטגוריה:מהגרים מישראל לארצות הברית
קטגוריה:אמריקאים ממוצא רוסי-יהודי
קטגוריה:ביסקסואלים אמריקאים
קטגוריה:ישראלים שנולדו ב-1993
קטגוריה:אמריקאים שנולדו ב-1993